Admir Idrizi - Zanati Gore 


AVVAV SVUSRNVO 


PRISERENE wlepij, 
Giue ndArme mbucurucm, 


Pri GORE Dimuchij, 
Trim i foorce me leftuecm. 


Zanati su se u Gori preobražavali uporedo sa vremenskim potrebama: jedni su 
išćezavali, a drugi se pojavljivali. Prije stočara 1 slastičara Gorani su bili iskusni 
kovači i puškari (tufekdžije). Ova se tradicija potvrđuje još prije XVII vjeka, kada 
se još nije počelo masovno sa proizvodnjom vatrenog oružja, pa sve do četrdesetih 
godina XX vjeka. U novije vrjeme o ovoj temi pisali su Nazif Dokle, Milisav 
Lutovac, Đurđica Petrović i drugi. 


U prvom proznom djelu napisanom na albanskom jeziku ,,Cuneus Prophetarum" 
(Družina proroka) od Pjetčra Bogdani, koje je štampano u Padovi (Italija) 1685. 
godine, spominju se Gorani kao majstori dimiskijskih sablji. 


Priserenć Celepij, Rudarski Prizren 
gjithć nd' arme mbukuruem, sa svih strana oružjem proljepšan 
Prej Gore dimisgij, Od Gore damaskih sablji 


trim i fort me luftuem. junak za ratovanje. 


U oskudnoj literaturi o sabljama "dimiskijama" može se pročitati da je to tip 
povijene sablje sa ukrasima, koji se kovao u Damasku, po kojem je i dobila ime. 
Na Balkanu su se takve sablje kovale u Prizrenu 1 Sarajevu. Zanatlije koje su ih 
izrađivali zvali su se sabljari i još od 1477. godine imali su svoju ulicu. Sablja 
dimiskija se spominje 1 u narodnim pjesmama Bosne i Srbije (britka sablja 
dimiskija, ljuta dimiskija, plamena dimiskija). 


U literaturi na engleskom navodi se da su zapadni naučnici vjekovima pokušavali 
da otkriju tajnu kovača sa Bliskog Istoka, koji su širom tadašnjeg svijeta bili 
poznati po izuzetno savitljivom metalu od koga su pravili sablje. Prave dimiskije 
su bile retke i vrlo cenjene (skupe), prepoznatljive po šarama koje su najčešće u 
obliku linija, suza ili talasa. 

Najstarija poznata puškarska čaršija u Prizrenu zvala se Doda čaršija. Nju su 
osnovali Gorani, koji su pre toga bili šegrti i kalfe kod puškara Dode u Debru. 
Posle njegovog ubistva oni su pobjegli iz Debra u Prizren i otvorili puškarske 
radnje, pored kujundžijske čaršije, gdje su se već nalazile radionice nožara. Neki 
od poznatih prizrenskih puškara su: Adem usta, Liman Namlidžija, Jusuf Nazli, 
Hamza Suše, Ibrahim Jamin, Ismail Jahija, Aguš Šato, Abdulkader Ekrem, AZzis 
usta. Za vreme Mladoturske revolucije izrada pušaka je zabranjena. U Prizrenu je 
tada većina puškara prešla na srodne zanate - bravarski, mehaničarski, nožarski. Na 
početku balkanskih ratova u Prizrenu je bilo još oko 10 puškarskih radnji. Nakon 
Prvog svetskog rata ostalo ih je samo tri i to sve Gorana - Huseina Ramadana, 
Ahmeta Bektaša i Etema Šeapa. Oni su se bavili raznim mehaničko-bravarskim 
poslovima i opravkom lovačkih pušaka. 


Puškarstvom se u Peć bavila porodica Husein, poreklom iz Gore, iz sela Zlog 
Potoka. Najbolji majstor iz te porodice bio je Dako Husein. 


Kao najstariji puškari u Tetovu pominju se preci porodica Karo 1 Kajkuš, s početka 
XVIII vjeka, porjeklom iz Albanije. 

Milisav Lutovac koji je pisao o zanatlijama Gore postavlja pitanje: Zbog čega se 
puškarstvo odomaćilo 1 razvijalo u planinskoj Gori, a ne u drugim krajevima koji 
su za to imali povoljnije uslove? Moglo bi se pretpostaviti da je na to uticala 
blizina gradova Prizren - Debar - Kruševo - Elbasan. Kroz historiju stanovništvo 
Gore je bilo u bliskoj korelaciji sa ovim gradovima, poznatih središta za izradu 
oružja u XVIII 1 XIX vjeku. 


U XIX vjeku, austrijski konzul J. Han, Prizren naziva glavnom oružnicom 
Balkanskog poluostrva. Profesionalna i porodična povezanost između puškara i 
kujundžija Prizrena, Skoplja, Debra i Tetova doprinosila je i povezanost u 
plasmanu gotovih proizvoda. Najveći obrt vršen je posredstvom prizrenskih 
kujundžija i trgovaca oružjem. Trgovci su išli do 80-ih godina XIX vjeka obično 
dva puta godišnje sa velikim karavanima do Egipta, Sudana, Persije, Arabije i 
Indije, i to putem koji je preko Ferizovića vezivao Prizren sa Skopljem i dalje sa 
Solunom. U toj vanevropskoj trgovini oružje se prodavalo uglavnom kao oružje iz 
Prizrena, s obzirom na reputaciju kao najvećeg proizvođača oružja na Balkanu. 


U sklopu oružarske delatnosti Debru pripada značajno mjesto kao centru u kojem 
se izrađivao poseban tip pištolja i poseban tip puške sa sistemom opaljivanja na 
kremen. Debar je imao vremenski primat u proizvodnji ručnog vatrenog oružja. U 
tome je vidnu ulogu igrala ekonomska 1 demografska povezanost Debra sa 
Albanijom. 


Elbasan, na starom putu Via Egnatia, predstavljao je vezu Italija - Drač. Sam 
Elbasan je imao solidnu zanatsku bazu i pojedine porodice su tokom XVIII vjeka 
naselile su se u Gori. Široka mreža puteva povezivala je Elbasan sa Strugom i 
Ohridom, Bitoljem i Solunom. Tim putevima dolazili su preko Elbasana do Drača 
glavni trgovački artikli Makedonije, a istim putevima prodirala je u unutrašnjost 
Balkana i evropska roba koja je bila potrebna novom zanatskom 1 trgovačkom 
sloju stanovništva. 


Stanovnici makedonskog Kruševa su bili stočari, zanatlije i trgovci. Kao stočari 
leto su sa svojom stokom provodili na Šar planini, a zimovali u Grčkoj i na 
morskoj obali Makedonije. 

Ja bih dodao da se za razvoj zanata u Gori treba obratiti pažnja na stare zanate 
prvih muslimane (selo Mlike) kao i o kontinuitetu stanovništva. Vjerovatna je 
pretpostavka da neki stari zanati vode porjeklo još iz Srednjeg vjeka, kada su oni, 
kao što se zna iz starih pisanih dokumenata, bili odomaćeni po selima. A ko su bili 
ti stanovnici koji su se bavili pomenutim zanatima i kakav je bio etnički sastav 
samog stanovništva do sada se gledalo jednostrano, zapravo svako ko je iz 
okruženja pisao o Gori, svsrstavao je stanovništvo u njihovom korpusu. 
Makedonska, bugarska i možda najviše srpska historiografija je iznosila 
pretpostavke da je stanovništvo slovenskog (srpskog, makedonskog) ili bugarskog 
etničkog sastava. Međutim, porjeklo stanovnika Gore je složeno i kompleksno 
pitanje. Da se stvari dodatno razjasne ili zakomplikuju Tatjana Katić u svom radu o 
Prelasku na islam Gore i Opolja, analizirajući turske katastarske popise iz XVI 
vjeka nabrajajući sela sa albanskim stanovništvom (Miđon, Orčikle, Ljojme, 
Nimča, Zapod, Strezevo, Orešek) navodi i selo Mlike. "...u selu Mlike, živjeli su 
samo Albanci, pored četiri muslimana (ne navodeći imena) upisani su i: Điđi Đon, 
Todor Lika, Prend Tola, Đon Gega, Gega Lazar i Nev Lika", i na osnovu imena 
popisanog stanovništva zaključuje "da su prvi konvertiti uglavnom bili Albanci". 


Đurđica Petrović (1927 - 2003), nekadašnji kustos Vojnog muzeja, profesor i 
dekan Filozofskog fakulteta u Beogradu nastanak puškarskog zanata povezuje sa 
barjaktarima. "Osnivanje barjaka (manjih teritorijalnih jedinica) na tlu sjeverne 
Albanije krajem XVII vjeka usljedilo je kao jedan od metoda pacifikacije 
stanovništva poslije niza pobuna protiv uvođenja timarskog sistema u XVI i XVII 
vjeku. Na čelu barjaka bili su postavljeni barjaktari, ljudi iz plemena. Na zahtjev 
države svaki barjak je u prvim fazama svog razvitka trebalo da da 50 ljudi. 
Docnije se taj broj penjao i do 400 ljudi. Država je bila obavezna da tokom 
njihovog angažovanja u vojnim pohodima za njih pribavlja hranu dok je nabavka 
oružja bila briga barjaktara. Prema tome, institucija barjaktarstva neminovno je 
morala da bude povezana sa nabavkom oružja za ljudstvo barjaka, bilo 
kupovinom ili osnivanjem oružarskih radionica". 


kk 
Poslednji puškari živeli su u Gori sve do Drugog Svjetskog rata (Đimšit iz Rapče i 


Mustafa iz Kruševa). Na Austro-ugarskom popisu stanovništva iz 1918. godine 
popisani su poslednji puškari iz Gore, većina iseljenih u Tursku, njih 27. U popisu 


se javljaju i prezimena Tufekči/u i Puškari u nekoliko sela Gore (Krstec, Rapča, 
Ljubošta, Radeša, Vraništa, Leštane, Zli Potok, Dragaš). 


Puškari prema popisu: 
Krstec 


(1. Aslan Maksud Bardhi (67), 2. Maksud Bardhi (35), 3. Muhamed Bardhi (26), 4. 
Fehim Maksud Tufekčiu (48), 5. Rizvan Murat (65), 6. Skender Husein Bučali 
(55)). 


Rapča 


(1. Sali Sala Ćehaja (55), 2. Ismet Sejdi Ćehaja (45), 3. Esad Sejdi Ćehaja (52), 4. 
Behadin Ilijas Maloki (50), 5. Đimšid (38), 6. Destan Tosun Puškari (60), 7. 
Džemali Tosun Puškari (40), 8. Vebi Tosun Puškari (25), 9.Muharem Tosun 
Puškari (18), 10. Ramadan Husmen Luta (30), 11. Fehim Ali Mirta (60), 12. Fahik 
Ali Mirta (26), 13. Aslan Feta Zuberi (65)). 


Orgosta 


(1. Ramadan Ibiš Liman (50), 2. Šemsidin Ibiš Liman (48), 3. Ramadan Selim 
Bećir (68), 4. Vejsel Rahman Zuber (60)), 


Restelica 


1. Mohamed Mehmed Dželap (56) 


Kruševo 


1. Mustafa Hamza Durak (32) 


Šištevac 


(1. Arif Jahja Jahja (80), 2. Redžep Jahja Jahja (65)). 


Arhivski izvor: 
Osterreichische Akademie der Wissenschaften 
(Archive of the Austrian Academy of Sciences) 


Literatura: 

1. Nazif Dokle - Gorske Tufekdžije, Kosovski Avaz II br.24 Prizren, 2000. 
2. Đurđica Petrović - Balkansko oružje (XII - XIX), Beograd, 2013. 

3. Milisav Lutovac - Gora 1 Opolje, Beograd, 1955. 


4. Tatjana Katić - Prelazak na islam stanovništva Gore 1 Opolja, prema osmanskim 
katastarskim popisima, Istorijski institut Beograd 


5. Kosta Kostić - Naši novi gradovi na jugu, Beograd 1922. 


